Yrkesmessig begynte han i studietiden som frilansmedarbeider i NRK for norsk og internasjonal folkemusikk 1968–1973. Han var lektor ved Hol ungdomsskole på Geilo 1973–1974 og Hallingdal gymnas på Gol 1974–1976. I perioden 1974–1986 var han selvstendig næringsdrivende med sportsbutikker og radio- og fjernsynsforretninger i Ål og på Geilo. Han har også vært musikkritiker i 1986–1992 og daglig leder i reiselivsselskapet Fjell og Fjord Ferie AS på Gol 1998–2003.